EkBass/fiwiki-20250220-pages-articles huggingface dataset:
Anis Boussaïdi

Anis Boussaïdi (s. 10. huhtikuuta 1981) on tunisialainen jalkapalloilija. Laitapuolustajana pelaava Boussaïdi edustaa Ukrainan valioliigassa pelaavaa Tavrija Simferopolia. ==Ura== Boussaïdi aloitti jalkapalloilun kotimaassaan Tunisiassa AS Kasserinen junioreissa, josta hän myöhemmin siirtyi pääkaupunkiseudulle Stade Tunisienin junioreihin. Vuonna 2001 Boussaïdi nostettiin joukkueen edustukseen, jossa hän pelasi kolmen kauden ajan ennen siirtymistään Ukrainan Metalurh Donetsk -joukkueeseen. Boussaïdi pelasi joukkueessa kolmen kauden ajan käyden viimeisellä kaudellaan pelaamassa lainalla Belgiassa KV Mechelen -joukkueessa. Sittemmin itävaltalainen Red Bull Salzburg hankki Boussaïdin joukkueeseensa vapaalla siirrolla ja teki kolmivuotisen sopimuksen. Avauskaudellaan Boussaïdi pelasi 28 ottelua Itävallan Bundesliigassa ja juhli kauden päätteeksi Itävallan mestaruutta. Seuraavalla kaudella 2009-2010 hän joutui joukkueen valmentajan epäsuosioon ja siirtyi Salzburgin kakkosjoukkueeseen, joka pelasi Itävallan toiseksi korkeimmalla sarjatasolla. Heinäkuussa 2010 Boussaïdi allekirjoitti vuoden sopimuksen kreikkalaisen PAOKin kanssa.Boussaidi débarque en Grèce tunisie- foot.com 18.7.2010 Viitattu 19.7.2010 Hän pelasi ensimmäisen ottelunsa PAOK'n paidassa 28. heinäkuuta 2010 Mestarien liigan karsintaottelussa Ajaxia vastaan. Kreikan pääsarjassa Boussaïdi pelasi ensi kerran kauden avausottelussa 29. elokuuta 2010 Panserraikosia vastaan. Hän pelasi puolen vuoden aikana yhteensä kaksitoista sarjaottelua ja neljä ottelua Eurooppa- liigassa. Tammikuussa 2011 Boussaïdi siirtyi Venäjän valioliigassa pelaavaan FK Rostoviin. Rostov : Arrivée de Boussaïdi FootAfrica 365 11.2.2011 Viitattu 13.2.2011 Hän pelasi ensimmäisen ottelunsa Rostovin paidassa 14. maaliskuuta 2011 Venäjän valioliigan avauskierroksella Spartak Moskovaa vastaan. Boussaïdi pelasi kauden aikana yhteensä kolmetoista ottelua. Rostov sijoittui kauden päätteeksi sarjassa kymmenenneksi. Joulukuussa 2011 Boussaïdi allekirjoitti kahden ja puolen vuoden sopimuksen ukrainalaisen Tavrija Simferopolin kanssa.Transfert : Anis Boussaidi signe avec un club ukrainien FootPlus 8.12.2011 Viitattu 10.12.2011 ==Maajoukkueura== Boussaidi edusti maataan vuoden 2004 Olympiakisoissa Ateenassa. Maajoukkueessa hän on pelannut 57 ottelua ja tehnyt niissä kaksi maalia. ==Saavutukset== * Tunisian liigacup: 2002 * Tunisian cup: 2003 * Itävallan mestaruus: 2009 ==Lähteet== ==Aiheesta muualla== * Transfermarkt * Weltfussball * National Football Teams * Anis Boussaïdi RedBulls.comissa Luokka:Tunisialaiset jalkapalloilijat Luokka:Vuonna 1981 syntyneet Luokka:Elävät henkilöt
Oinasjärvi (Sonkajärvi)

Oinasjärvi on Sonkajärven kunnassa Pohjois-Savon maakunnassa sijaitseva kylä. Oinasjärventien kyläyhdistyksen alueena on Sonkajärven kunnan eteläinen alue Oinasjärventien varrella. Kylän alue alkaa Harvanjoesta, käsittäen Mustanjoen, Marjomäen, Kotkatmäen päättyen Oinasjärvellä Salmisenmäkeen. Länsipuolella rajana on Hämeenmäki ja itäpuolella Luppamäki ja entinen Luusan kylän koulu. Sonkajärven kirkonkylälle matkaa on noin 4–12 km, ja lähimpään kaupunkiin, Iisalmeen, matkaa kertyy keskimäärin 35 km. Oinasjärventien kyläyhdistyksen alueella on asukkaita yhteensä 161 henkilöä (vuonna 2003). Asukkaista työikäisiä on 65 henkilöä (n. 40 %), eläkeläisiä 45 henkilöä (n. 28 %). Nuoria alle 24-vuotiaita kylällä on 33 (20,5 %) ja 1–7-vuotiaita lapsia 18 (n. 11 %). Väestö koostuu aiemmista kanta-asukkaista ja kylälle muuttaneista nuorista lapsiperheistä. Jokunen paluumuuttajakin kylältä löytyy. Lapsille on rakennettu leikkikenttä Mustanjoelle. Loma-asukkaiden myötä asukasmäärä lisääntyy kesäaikaan noin 50 henkilöllä. Oinasjärventien kyläyhdistyksen alueella sijaitsee kaksi retkeilyyn tarkoitettua kotaa: Mustanjoen kota ja Mustanmäen kota. Mustanjoen kota sijaitsee Sonkajärven kirkonkylältä päin tultaessa Mustanjoen suoran päässä vasemmalla. Kota ja puuvarasto on rakennettu 2003, wc on rakennettu vuonna 2004. Kodan kautta kulkee talvisin kirkonkylältä tuleva latukoneella ajettu latu, joka kiertää lenkin Kuljun rinteen alta sekä Kuljun rinteen päältä. Latu on osa maaliskuussa hiihdettävän Elekko-hiihdon latua. Mustanmäen kota on avonainen eli kiinteä laavu ja pienempi kuin Mustanjoen kota. Oinasjärvellä sijaitsee myös hirviporukan jahtimaja, jota kyläyhdistys voi käyttää esimerkiksi kokouksissa. Luokka:Sonkajärven kylät
John By

John By (s. todennäköisesti 7. elokuuta 1779 Lambeth, Lontoo – 1. helmikuuta 1836 Frant, East Sussex) oli englantilainen pioneeri, joka oli sotilasarvoltaan everstiluutnantti. Hän tuli tunnetuksi Rideaun kanavan suunnittelijana ja rakennustöiden johtajana sekä Ottawan kaupungin perustajana kanavan rakennustöiden aikana. By opiskeli Royal Military Academyssä. Hänet määrättiin vuonna 1799 tykistöön, mutta vielä samana vuonna pioneerijoukkoihin. Vuonna 1802 By sijoitettiin ensimmäistä kertaa Kanadaan, missä hän osallistui Québecin kaupungin linnoittamiseen ja Saint Lawrence -joen muuttamiseen purjehtemiskelpoisammaksi. Napoleonin sotien takia By palasi Eurooppaan ja palveli Arthur Wellesleyn alaisuudessa. Vuonna 1811 hänet lähetettiin Espanjaan, jossa hän osallistui Badajozin ensimmäiseen ja toiseen taisteluun. Tämän jälkeen By palasi Englantiin, missä hän otti johtoonsa Favershamin kuninkaallisen ruutitehtaan. Napoleonin hävittyä Waterloon taistelun vuonna 1815 Byn tehdas muuttui hiljalleen tarpeettomaksi ja vuonna 1821 hän jäi eläkkeelle armeijan palveluksesta. Vuonna 1826 hänet kutsuttiin takaisin palvelukseen ja Kanadaan Rideaun kanavan rakennustöihin. Byn ensimmäisenä tehtävänä oli perustaa kaupunki kanavan rakennusmaalla työskenteleville miehille, sillä Ottawa-joen laakso oli tuolloin harvaan asuttua. Tuota asutuskeskusta kutsuttiin alkujaan nimellä Bytown, ja siitä kehittyi myöhemmin Ottawan kaupunki. Kanava valmistui kuudessa vuodessa ja sitä pidettiin insinööritaidon menestyksenä. Byn parhaisiin lukeutuvana saavutuksena voidaan nähdä laajempien patojen käyttö, jotta kosket jäivät tulvaveden alle peittyen purjehduskelpoisen vesimassan alle. Lontooseen palattuaan By joutui kuitenkin vastaamaan syytöksiin kanavaprojektin rahoituksesta, sillä kustannukset kasvoivat huomattavasti alkuperäisiä suunnitelmia suuremmiksi. Britannian valtiovarainministeriön virkamiehet syyttivät Bytä monista luvattomista kuluista. By loukkaantui häneen kohdistuneista voimakkaista hyökkäyksistä, sillä hän oli toivonut saavansa kiitosta Kanadassa tehdystä työstään. By jättäytyi tämän jälkeen eläkkeellä ja muutti asumaan Frantin kylään, Englannin kaakkoisosaan. Hän kuoli kotonaan vuonna 1836. == Lähteet == Luokka:Brittiläiset sotilaat Luokka:1700-luvulla syntyneet Luokka:Syntymävuosi tuntematon Luokka:Vuonna 1836 kuolleet
Holyfield–Tyson II

Holyfield–Tyson II oli Mike Tysonin ja Evander Holyfieldin välinen uusintaottelu. Ottelun virallinen nimi on Holyfield-Tyson II, The Sound And The Fury (). Ottelu oli jatkoa miesten Tyson–Holyfield I -ottelulle. Ottelupaikaksi valittiin MGM Grand Garden Arena Las Vegasissa. Tuomarina toimi Mills Lane, joka valittiin tuomariksi Tysonin leirin protestoitua aikeita valita miesten ensimmäisen ottelun tuomarin Mitch Halpern. == Ottelun kulku == Ottelun alku oli Holyfieldin hallintaa, hän voitti kaksi ensimmäistä erää nimiinsä. Ongelmat alkoivat toisessa erässä Holyfieldin puskiessa Tysonin silmäkulmaa, joka aiheutti suuren haavan Tysonin vasemman silmän lähettyville. Kolmannen erän alussa Tyson tuli kulmauksestaan pois ilman hammassuojiaan. Tuomari Mills Lane käski Tysonin kulmaukseensa laittamaan suojat paikalleen. Tyson laittoi hammassuojat ja ottelu jatkui. Hetken kuluttua Holyfield sai sidottua Tysonin. Tyson siirsi päänsä Holyfieldin viereen ja tavoitteli hampaillaan vastustajansa vasenta korvaa, saaden siitä pienen palan pois. Holyfield tönäisi Tysonin pois, ja Lane keskeytti ottelun väliaikaisesti. Holyfield käveli kulmaukseensa, jossa Tyson hyökkäsi hänen kimppuunsa tönäisten tämän köysiin. Lane ohjasi Tysonin pois ja auttoi Holyfieldin takaisin tämän kulmaukseen. Ottelu keskeytettiin muutamaksi minuutiksi, ja Lane vähensi Tysonilta kaksi pistettä. Holyfield oli kunnossa jatkaakseen ottelua. Seuraavassa sidontatilanteessa Tyson puraisi palasen Holyfieldin oikeasta korvalehdestä. Holyfield irrotti välittömästi kätensä Tysonin ympäriltä ja hyppäsi taaksepäin. Lane ei keskeyttänyt ottelua, sillä molemmat miehet jatkoivat iskujenvaihtoa vielä vähän aikaa. Hetken kuluttua molemmat miehet kävelivät kulmauksiinsa ja ottelu keskeytettiin. Luokka:Nyrkkeilyottelut Luokka:Las Vegasin urheilu
David Bronstein

David Ionovitš Bronstein (Дави́д Ио́нович Бронште́йн; 19. helmikuuta 1924 Bila Tserkva, Ukraina – 5. joulukuuta 2006 Minsk, Valko-Venäjä) oli johtavia neuvostoliittolaisia shakin suurmestareita ja tuottelias ja arvostettu shakkikirjailija. Asiantuntijat ovat kuvanneet häntä luovana nerona ja taktiikan mestarina. Etniseltä taustaltaan hän oli ukrainanjuutalainen. Bronštein oli erittäin lähellä maailmanmestaruutta pelattuaan mestaruusottelussa tasan 12–12 hallitsevaa mestaria Mihail Botvinnikia vastaan Moskovassa vuonna 1951. == Lähteet == ==Aiheesta muualla== * *Leonard Bardenin muistokirjoitus at Guardian Unlimited-lehdessä *Frederic Friedelin muistokirjoitus Chessbasessa Luokka:Shakin suurmestarit Luokka:Ukrainalaiset shakinpelaajat Luokka:Neuvostoliittolaiset shakinpelaajat Luokka:Vuonna 1924 syntyneet Luokka:Vuonna 2006 kuolleet
Toni Turek

Anton "Toni" Turek (18. tammikuuta 1919 Duisburg − 11. toukokuuta 1984 Neuss) oli saksalainen jalkapallomaalivahti. Turek aloitti uransa Duisburger Sportvereinissa, mutta vaihtoi pian Eintracht Duisburgiin. Hän pelasi urallaan myös SSV Ulmissa, Eintracht Frankfurtissa, Fortuna Düsseldorfissa ja Borussia Mönchengladbachissa Turek pelasi vuosien 1950 ja 1954 välillä 20 maaottelua. Hän oli Saksan joukkueessa, joka voitti Unkarin 3−2 vuoden 1954 maailmanmestaruuskilpailuissa ja voitti mestaruuden. == Bibliografia == * Werner Raupp: Toni Turek – „Fußballgott“. Eine Biographie. Arete Verlag, Hildesheim 2019 (1. durchgesehene Auflage), ISBN 978-3-96423-008-9. == Lähteet == == Aiheesta muualla == * Toni Turek Luokka:Saksalaiset jalkapallomaalivahdit Luokka:Jalkapallon maailmanmestarit Luokka:Vuonna 1919 syntyneet Luokka:Vuonna 1984 kuolleet
Megahertsimyytti

Megahertsimyytti tai gigahertsimyytti tarkoittaa virheellistä tapaa verrata suorittimien nopeutta niiden kellotaajuuksien avulla. Yksi suoritin voi kyetä suorittamaan yhden asian kellojaksossa, kun se toimii korkealla kellotaajuudella. Toinen suoritin saattaa toimia alhaisemmalla kellotaajuudella mutta on kuitenkin yhtä nopea tai nopeampi, sillä se voi kyetä tekemään yhden kellojakson aikana enemmän toimenpiteitä. Esimerkiksi Intel 80486 on asetettu toimimaan samalla kellotaajuudella kuin hitaimmat myynnissä olleet Pentium-suorittimet, mutta sen suorituskyky on näitä paljon alhaisempi. Megahertsien lisäksi käskyjen suoritusnopeuteen vaikuttavat muun muassa sisäinen välimuisti, suorittimen sisäisten väylien nopeus ja leveys sekä suoritinydinten määrä ja bittisyys (32- tai 64-bittinen suoritin, kerralla suoritettavan tehtävän koko). Vanhoissa PC-suorittimissa muun muassa matematiikkasuorittimen tulo pääsuorittimen sisään muutti käytännön suoritusnopeutta huomattavasti. Myös suorittimen käskykannan sukupolvi vaikuttaa todelliseen suorituskykyyn. ==Aiheesta muualla== *Apple's Megahertz Myth Page, with Video. * Analysis: x86 Vs PPC — OSNews.com *Some Cool Quicktime Movies including Snail ad, Toasted Bunny ad and Apple's explanation of the megahertz myth: Keynote at Macworld 2001 *Intel to 'ditch' Pentium 4 core after Prescott 2004 news article Luokka:Suorittimet Luokka:Tietokoneen suorituskyky
Fritz Laband

Fritz Laband (1. marraskuuta 1925 Zabrze − 3. tammikuuta 1982) oli saksalainen jalkapalloilija, joka pelasi puolustajana. Laband voitti maailmanmestaruuden vuoden 1954 MM-kilpailuissa, joissa hän pelasi kolme ottelua mutta ei välierää eikä loppuottelua. Yhteensä hän pelasi Saksan maajoukkueessa neljä ottelua. Uransa aikana hän edusti FC Anker Wismaria, Hamburger Sport-Vereinia ja Werder Bremeniä. == Lähteet == Luokka:Saksalaiset jalkapalloilijat Luokka:Jalkapallon maailmanmestarit Luokka:Vuonna 1925 syntyneet Luokka:Vuonna 1982 kuolleet
Tommy Byrne (kilpa-autoilija)

Tommy Byrne (s. 6. toukokuuta 1958 Drogheda, Louth) on irlantilainen entinen moottoriurheilija ja Formula 1 -kuljettaja. Hän osallistui kaudella viiteen F1-kilpailuun, joissa hän pääsi starttaamaan itse kilpailuun vain kahdesti. Hän keskeytti molemmat kilpailut. == Lähteet == Luokka:Irlantilaiset Formula 1 -kuljettajat Luokka:Vuonna 1958 syntyneet Luokka:Elävät henkilöt
Kipinä (albumi)

Kipinä on suomalaisen laulaja-lauluntekijä Esa Elorannan debyyttialbumi sooloartistina. Se julkaistiin vuonna 1989. == Kappaleet == Sävellykset ja sanoitukset: Esa Eloranta. # # # # # # # # # # # == Muusikot == * Esa Eloranta – laulu, kitara * Jay Havanna – kitara, kosketinsoitin, tuottaja * Dave Lindholm – kitara * Tauno Railo – bassokitara * Sika Kukkonen – rummut, lyömäsoittimet * Mika Varjola – piano * Olli Silván – saksofoni * Jaakko Salminen – trumpetti * Maria Hänninen – viulu, taustalaulu * Tulip – taustalaulu == Lähteet == == Aiheesta muualla == * Kipinä discogs.com -sivustolla Luokka:Vuoden 1989 esikoisalbumit Luokka:Esa Elorannan albumit
Phil Cade

Phil Cade (12. kesäkuuta 1916 Charles City, Iowa - 28\. elokuuta 2001 Winchester, Massachusetts) oli yhdysvaltalainen moottoriurheilija. ==Formula 1== Hän osallistui yhteen Formula 1 -kilpailuun, joka oli Yhdysvaltain Grand Prix 1959. Hän ei kuitenkaan päässyt matkaan kilpailussa moottoriongelmien takia. Vuosi Talli Valmistaja Moottori 1 2 3 4 5 6 7 8 9 Sija Pisteet 1959 Phil Cade (yksityinen Maserati) Maserati 250F Maserati S6 MON 500 NED FRA GBR GER POR ITA USA DNS NC 0 ==Lähteet== Luokka:Yhdysvaltalaiset Formula 1 -kuljettajat Luokka:Vuonna 1916 syntyneet Luokka:Vuonna 2001 kuolleet
Ulf Andersson

Ulf Andersson (s. 27. kesäkuuta 1951 Västerås, Ruotsi) on ruotsalainen shakin suurmestari. FIDE myönsi hänelle kansainvälisen mestarin arvon vuonna 1970 ja suurmestarin tittelin vuonna 1972. Korkeimmillaan Andersson oli FIDE:n maailmanlistalla sijalle neljä. Anderssonin suurin voittoihin kuuluvat ensimmäinen sija Göteborgissa 1971, Dortmundissa 1973, Camagüezissa 1974 ja Cienfuegosissa 1975. Tämän jälkeen Andersson meni naimisiin kuubalaisen naisen kanssa jääden samalla Kuubaan. Tämän jälkeen Andersson on voittanut Buenos Airesissa 1978, Lontoossa 1980, Johannesburgissa 1981, Lontoossa 1982, Torinossa 1982 ja Wijk aan Zeessa 1983. Andersson on erittäin vakaa pelaaja, joka pelaa asemalliseen tyyliin. Useat hänen peleistään päättyvät tasan. Hänet tunnetaan erinomaisesta tekniikastaan erityisesti torniloppupeleissä. Hän on myös kuuluisa voittamistaan loppupeleistä, joiden voittamista pidettiin mahdottomana. ==Lähteet== ==Aiheesta muualla== * * Tilastot: ChessWorld.net * Luokka:Shakin suurmestarit Luokka:Ruotsalaiset shakinpelaajat Luokka:Vuonna 1951 syntyneet Luokka:Elävät henkilöt
Hans Bauer

Hans Bauer (28. heinäkuuta 1927 München − 31. lokakuuta 1997) oli saksalainen jalkapalloilija, joka pelasi puolustajana. Bauer voitti maailmanmestaruuden vuoden 1954 MM-kilpailuissa Sveitsissä; hän pelasi kahdessa Saksan kuudesta ottelusta mutta ei välierässä eikä loppuottelussa. Yhteensä hän pelasi Saksan maajoukkueessa viisi ottelua vuosien 1951 ja 1958 välillä. Suurimman osan urastaan hän edusti Bayern Müncheniä, jossa hän voitti vuonna 1957 Saksan cupin. == Lähteet == Luokka:Saksalaiset jalkapalloilijat Luokka:Jalkapallon maailmanmestarit Luokka:Vuonna 1927 syntyneet Luokka:Vuonna 1997 kuolleet
Euramerikka

Euramerikka eli Laurussia oli muinainen pienen luokan jättiläismanner, joka koostui Pohjois-Amerikasta eli Laurentiasta ja Pohjois-Euroopasta eli Balticasta. Manner syntyi devonikauden alussa, kun Laurentia ja Baltica törmäsivät. Euramerikan ja eteläisen jättiläismanner Gondwanan välissä oli Rheanmeri. Euramerikka törmäsi permikaudella Gondwanaan, jolloin syntyi Pangea. Luokka:Jättiläismantereet Luokka:Muinaiset mantereet
Svetozar Gligorić

Svetozar Gligorić (2. helmikuuta 1923 Belgrad – 14. elokuuta 2012) oli serbialainen shakin suurmestari. Hän oli Jugoslavian mestari ennätykselliset 12 kertaa, ja häntä pidetään kaikkien aikojen parhaana serbialaisena pelaajana. 1950- ja 1960-luvuilla Svetozar Gligorić oli maailman kymmenen parhaan pelaajan joukossa. == Lähteet == ==Aiheesta muualla== * *Chessbase- sivuston artikkeli : To Gligoric with Love – a legend turns 85 Luokka:Shakin suurmestarit Luokka:Serbialaiset shakinpelaajat Luokka:Vuonna 1923 syntyneet Luokka:Vuonna 2012 kuolleet
Horst Eckel

Horst Eckel (8. helmikuuta 1932 – 3. joulukuuta 2021) oli saksalainen jalkapalloilija. Eckel voitti maailmanmestaruuden vuoden 1954 MM-kilpailuissa; hän oli Fritz Walterin ohella ainoa, joka pelasi turnauksessa Saksan kaikki kuusi ottelua. Hän pelasi myös seuraavissa maailmanmestaruuskilpailuissa vuonna 1958. Yhteensä hän pelasi Saksan maajoukkueessa 32 ottelua. Uransa aikana hän edusti 1. FC Kaiserslauternia ja SV Röchling Völklingeniä. Kaiserslauternissa hän pelasi kausien 1949–1960 aikana 214 pääsarjaottelua. Saksan-mestaruuden hän voitti vuosina 1951 ja 1953. Nopean pelityylinsä ansiosta hän sai lempinimen Windhund (vinttikoira). Eckel kuoli 3. joulukuuta 2021 89-vuotiaana. Hän oli viimeinen elossa ollut Saksan voitokkaaseen joukkueeseen vuoden 1954 maailmanmestaruuskilpailuissa kuulunut pelaaja. == Lähteet == Luokka:Saksalaiset jalkapalloilijat Luokka:Jalkapallon maailmanmestarit Luokka:Vuonna 1932 syntyneet Luokka:Vuonna 2021 kuolleet
Bernhard Klodt

Bernhard "Berni" Klodt (26. lokakuuta 1926 Gelsenkirchen - 23\. toukokuuta 1996 Garmisch-Partenkirchen) oli saksalainen jalkapalloilija, joka edusti urallaan Länsi-Saksaa. Klodt pelasi maajoukkueessa vuosina 1950–1959. Sinä aikana hän pelasi 19 ottelua ja teki kolme maalia. Hän oli mukana maailmanmestaruuden voittaneessa Länsi-Saksan joukkueessa 1954 Sveitsissä; hän pelasi turnauksessa kaksi ottelua ja teki yhden maalin. Maajoukkuetasolla hän oli mukana myös vuoden 1958 MM-turnauksessa. Seuraurallaan hän pelasi muun muassa Schalke 04:ssä. == Lähteet == Luokka:Saksalaiset jalkapalloilijat Luokka:Jalkapallon maailmanmestarit Luokka:Vuonna 1926 syntyneet Luokka:Vuonna 1996 kuolleet
Josef Posipal

thumb|Josef Posipalin hauta. Josef Posipal (20. kesäkuuta 1927 Lugoj, Romania – 21. helmikuuta 1997 Hampuri) oli saksalainen jalkapalloilija. Posipal voitti maailmanmestaruuden vuoden 1954 MM-kilpailuissa; hän pelasi turnauksessa viidessä Saksan kuudesta ottelusta. Hän pelasi Saksan maajoukkueessa yhteensä 32 ottelua ja teki niissä yhden maalin vuosina 1951–1956. Uransa aikana hän edusti Linden 07:ää, Hamburger Sport-Vereinia ja Arminia Hannoveria. == Lähteet == Luokka:Saksalaiset jalkapalloilijat Luokka:Jalkapallon maailmanmestarit Luokka:Vuonna 1927 syntyneet Luokka:Vuonna 1997 kuolleet
Glossopteris

Glossopteris oli muinainen siemensaniaisiin kuulunut kasvisuku. Suvun kasvit olivat puuvartisia, ja niiden uskotaan voineen kasvaa jopa 30 metriä korkeiksi. Koska kasvista on säilynyt fossiileissa vain osia, puiden ulkonäköä ei tunneta tarkasti. Kielimäiset lehdet olivat 2–30 cm pitkiä. Monien suvun kasvien uskotaan kasvaneen melko märässä ympäristössä nykyisten suosypressien tapaan. Glossopteris-suvun kasveja kasvoi muinaisen Gondwanamaan lauhkealla ja kylmällä vyöhykkeellä varhaisella permikaudella, jolloin Maan ilmasto oli monin ajoin normaalia viileämpi. Niitä kasvoi noin 30 leveysasteelta etelään ehkä 60 leveysasteelle asti.Eronen, Jääkausien jäljillä, Kartta sivu 64, luku Gondwanamantereen kielisaniaiset s. 66.Encyclopedia Britannica, 15. painos, 19. osa, luku Geochronology, kartta s. 818. Yli 70 eri Glossopteris-lajia tunnetaan fossiilijäänteistä. Aikaisemmin lajistoa pidettiin yhtenäisenä mantereelta toiselle, nykyään Glossopteris-valtaisessa kasvillisuudessa tunnistetaan alueellisia eroja. == Lähteet == * === Viitteet === == Aiheesta muualla == * * * * Luokka:Siemenkasvit Luokka:Esihistorialliset kasvit
Kielisaniaiset

Kielisaniaiset (Elaphoglossum) on suuri saniaissuku, johon kuuluu noin 550–600 lajia. Kielisaniaiset voidaan sijoittaa joko alvejuurikasveihin (Dryopteridaceae) tai Lomariopsidaceae-heimoon. == Lajeja == * Elaphoglossum angulatum * Elaphoglossum aubertii – poimukielisaniainen * Elaphoglossum auricomum * Elaphoglossum bellermannianum * Elaphoglossum brevipes * Elaphoglossum callifolium * Elaphoglossum cardiophyllum * Elaphoglossum ciliatum * Elaphoglossum crassinerve * Elaphoglossum crinitum – kielisaniainen * Elaphoglossum decoratum * Elaphoglossum hystrix * Elaphoglossum melanostictum * Elaphoglossum muscosum * Elaphoglossum petiolosum * Elaphoglossum piloselloides * Elaphoglossum rigidum * Elaphoglossum simplex * Elaphoglossum squamipes * Elaphoglossum tanganjicense – tansaniankielisaniainen == Lähteet == == Aiheesta muualla == * Finto: Kassu – Kasvien suomenkieliset nimet: Elaphoglossum Luokka:Alvejuurikasvit
Katsutoshi Nekoda

Katsutoshi Nekoda (1. helmikuuta 1944 Hiroshima - 4\. syyskuuta 1983) oli japanilainen lentopalloilija ja olympiavoittaja. Hän voitti urallaan kolme olympiamitalia, joista yksi oli kultainen, yksi hopeinen ja yksi pronssinen. Nekoda paransi suoritustaan jokaisissa olympialaisissa, joissa hän kilpaili. Tokiossa 1964 hän voitti pronssia, kun taas Méxicossa 1968 hän saavutti jo hopeaa. Münchenissä 1972 hän voitti kultaa. Nekoda kuoli vain 39-vuotiaana mahasyöpään. Luokka:Japanilaiset lentopalloilijat Luokka:Japanilaiset olympiavoittajat Luokka:Vuonna 1944 syntyneet Luokka:Vuonna 1983 kuolleet
Hulalalaa

Hulalalaa on Noitalinna huraa! -yhtyeen debyyttialbumi vuodelta 1986. Ensimmäinen LP-versio levystä tuli vuonna 1986 ja CD-versio vuonna 2007. == Kappaleet == ===A-puoli=== # Kalpeanaama # Otso karvalaulu # Hulalalaa # Huvikumpu # Pääsiäisaamuna # Tunti (sinne tai tänne) ===B-puoli=== # Talo # Aamulla # Järvellä # Sadi # Hiehauhauhaha # Vappu ===CD bonukset=== # Toinen luokka # Pienissä huoneissa # Valopaikka Luokka:Vuoden 1986 albumit Luokka:Vuoden 1986 esikoisalbumit Luokka:Noitalinna huraa! -yhtyeen albumit
Paul Garred

Paul Garred (s. 23. maaliskuuta 1985) oli brittiläisen The Kooksin jäsen. Hän soittaa rumpuja ja on ollut mukana myös säveltämässä. The Kooks on brightonilainen bändi, mutta Garred on syntynyt Seafordissa. 16-vuotiaana hän oli Stairwell -nimisessä paikallisessa bändissä. BRIT Schoolissa Croydonissa Garred tapasi Luke Pritchardin ja Hugh Harrisin. Bändin nyt jo entisen basistin Max Raffertyn Garred tapasi Brighton Institute of Modern Musicissa. == Aiheesta muualla == * Paul Garredin haastattelu * The Kooksin kotisivu Luokka:Brittiläiset rumpalit Luokka:Vuonna 1985 syntyneet Luokka:Elävät henkilöt en:Paul Garred
Karl-Heinz Metzner

Karl-Heinz Metzner (9. tammikuuta 1923 Kassel − 25. lokakuuta 1994) oli saksalainen jalkapalloilija, joka pelasi hyökkääjänä. Metzner voitti maailmanmestaruuden vuoden 1954 MM-kilpailuissa mutta ei pelannut turnauksessa yhtään ottelua. Saksan maajoukkueessa hän pelasi yhteensä vain kaksi ottelua. Uransa aikana hän edusti Tuspo 89/09 Kirchditmoldia, VfL Kasselia ja KSV Hessen Kasselia. == Lähteet == Luokka:Saksalaiset jalkapalloilijat Luokka:Jalkapallon maailmanmestarit Luokka:Vuonna 1923 syntyneet Luokka:Vuonna 1994 kuolleet
Heinz Kubsch

Heinz Kubsch (20. kesäkuuta 1927 – 21. helmikuuta 1997 Hampuri) oli saksalainen jalkapallomaalivahti. Kubsch voitti maailmanmestaruuden vuoden 1954 MM-kilpailuissa mutta ei pelannut turnauksessa yhtään ottelua. Saksan maajoukkueessa hän pelasi yhteensä kolme ottelua. Uransa aikana hän edusti FK Pirmasensia ja Sportfreunde Katernbergia. == Lähteet == Luokka:Saksalaiset jalkapallomaalivahdit Luokka:Jalkapallon maailmanmestarit Luokka:Vuonna 1927 syntyneet Luokka:Vuonna 1997 kuolleet
John Derbyshire

John Henry "Rob" Derbyshire (29. marraskuuta 1878 - 30\. heinäkuuta 1938) oli brittiläinen uimari, vesipalloilija ja olympiavoittaja. Hän voitti urallaan olympiakultaa kummastakin lajista: uinnissa Lontoosta 1908 4 × 200 metrin vapaauinnissa ja vesipallossa Pariisissa 1900. Lisäksi Derbyshire voitti pronssia 4 × 250 metrin vapaauinnissa Ateenassa 1906. Luokka:Brittiläiset uimarit Luokka:Brittiläiset vesipalloilijat Luokka:Brittiläiset olympiavoittajat Luokka:Vuonna 1878 syntyneet Luokka:Vuonna 1938 kuolleet
Alfred Pfaff

Alfred Pfaff () oli saksalainen jalkapalloilija, joka pelasi keskikentällä. Pfaff pelasi maajoukkueessa vuosien 1953 ja 1956 välillä yhteensä seitsemän ottelua, joissa hän teki kaksi maalia. Hän voitti maailmanmestaruuden vuoden 1954 MM-kilpailuissa, joissa hän pelasi yhden ottelun ja teki yhden maalin. Seurajoukkueessaan Eintracht Frankfurtissa Pfaff voitti Bundesliigan vuonna 1959 ja pelasi seuraavana vuonna Real Madridia vastaan Euroopan cupin finaalissa. 1960-luvulta lähtien Pfaff työskenteli baarin- ja hotellinpitäjänä Odenwaldissa. == Lähteet == == Aiheesta muualla == * Alfred Pfaff Luokka:Saksalaiset jalkapalloilijat Luokka:Jalkapallon maailmanmestarit Luokka:Vuonna 1926 syntyneet Luokka:Vuonna 2008 kuolleet
Orla Jørgensen

Orla Jørgensen (25. toukokuuta 1904 - 29\. kesäkuuta 1947) oli tanskalainen maantiepyöräilijä. Hän voitti kultaa Harry Hensen ja Leo Nielsenin kanssa maantieajon joukkuekilpailussa vuoden 1928 Amsterdamin kesäolympialaisissa. ==Aiheesta muualla== *Databaseolympics.com Luokka:Tanskalaiset maantiepyöräilijät Luokka:Tanskalaiset olympiavoittajat Luokka:Vuonna 1904 syntyneet Luokka:Vuonna 1947 kuolleet
Richard Tom

Richard Tom (8. marraskuuta 1920 Kanton, Kiina – 20. helmikuuta 2007 Havaiji, Yhdysvallat) oli yhdysvaltalainen painonnostaja ja olympiamitalisti. Hän voitti pronssia Lontoon olympialaisissa 1948 alle 56-kiloisten sarjassa. Tom nosti yhteistuloksen 295 kiloa ja jäi voittajasta 12,5 kiloa. Punnerruksessa Tomin tulos oli 87,5 kg, tempauksessa 90 kg ja työnnössä 117,5 kg. ==Lähteet== * Luokka:Yhdysvaltalaiset painonnostajat Luokka:Yhdysvaltalaiset olympiamitalistit Luokka:Vuonna 1920 syntyneet Luokka:Vuonna 2007 kuolleet
Belinski

Belinski (, vuoteen 1948 Tšembar, ) on kaupunki Venäjällä Penzan alueella. Se on samannimisen piirin hallinnollinen keskus. Se sijaitsee 129 kilometrin päässä alueen pääkaupungista Penzasta. Belinskin asukasluku on noin 9 028 (1989). Kaupungista on ensimmäinen havainto vuodelta 1713, mutta vuonna 1780 kaupunki sai virallisen aseman ja se nimettiin Tšembariksi (ven. Чембар). Kaupungin nimi muutettiin nykyiseen muotoon vuonna 1948 venäläisen kriitikon Vissarion Belinskin mukaan, joka vietti lapsuusvuotensa kaupungissa. Luokka:Penzan alueen kaupungit
Isidor Niflot

Isidor Gadar "Jack" Niflot (s. 16. huhtikuuta 1881 – 29. toukokuuta 1950) oli yhdysvaltalainen vapaapainija ja olympiavoittaja. Hän voitti kultaa Saint Louisin olympialaisissa 1904 alle 56,7-kiloisten sarjassa. Sarjan finaalissa Niflot kukisti maanmiehensä August Westerin. ==Lähteet== Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Vuonna 1881 syntyneet Luokka:Vuonna 1950 kuolleet
Ben Granfelt

Ben Edward Granfelt (s. 16. kesäkuuta 1963) on suomalainen kitaristi ja säveltäjä. Hänet tunnetaan muun muassa yhtyeistä Los Bastardos Finlandeses, Guitar Slingers, Leningrad Cowboys, Wishbone Ash, Gringos Locos ja omasta kokoonpanostaan Ben Granfelt Band. ==Taustaa== Granfelt aloitti soittamisen 11-vuotiaana kellaribändeissä kotiseudullaan Kauniaisissa. Kouluaikoinaan hän myös tutustui Tipe Johnsoniin, josta tuli myöhemmin tärkeä bändikaveri Gringos Locosissa ja myöhemmin Leningrad Cowboys'issa. Musiikillisiksi vaikuttajikseen Granfelt nimeää: Jimi Hendrix, Jeff Beck, Robin Trower, Eric Clapton, Gary Moore, Pat Travers ja Pat Thrall. Granfeltin suosikkikitaramalli on aina ollut Fender Stratocaster. Hänen tavaramerkkejään on käyttää Stratocasterin tallamikrofonina humbucker-tyylistä kaksikelaista mikrofonia. Musiikkitoiminnan lisäksi Granfelt toimii kitaravahvistimien maahantuojana. ==Vaikuttanut kokoonpanoissa== * Los Bastardos Finlandeses * Ben Granfelt Band * Wishbone Ash * Guitar Slingers * Leningrad Cowboys * Gringos Locos * Drink Floyd ==Diskografia== ===Los Bastardos Finlandeses=== *Saved By Rock'n'Roll – 2011 100% Record Company ===Ben Granfelt (Band)=== *The Truth – 1994 Megamania *Radio Friendly – 1996 Megamania *LIVE – 1997 Megamania *E.G.O – 1999 Megamania *All I Want To Be – 2001 Megamania *The Past Experience – 2004 Megamania *Live Experience – 2006 Bonnier/Amigo *Sum of Memories – 2006 Bonnier/Amigo *Notes From The Road – 2007 Bonnier/Amigo *Kaleidoscope – 2009 Windseekers *Melodic Relief – 2012 Sprucefield *Time Flies When You're Playing The Guitar – 2016 Sprucefield *Another Day – 2016 Tuohi Records *My Soul to You – 2018 A1 Records *True Colours – 2020 A1 Records *Gratitude – 2023 ON Stage Records ===Gringos Locos=== *Gringos Locos – 1987 Mercury *Punch Drunk – 1989 Atlantic *Raw Deal – 1991 Fazer ==Filmografia== *Leningrad Cowboys Meet Moses (1994) film directed by Aki Kaurismäki. *Total Balalaika Show (1994) documentary directed by Aki Kaurismäki. == Lähteet == Luokka:Suomalaiset kitaristit Luokka:Suomalaiset aateliset Luokka:Suomalaiset lauluntekijät Luokka:Vuonna 1963 syntyneet Luokka:Elävät henkilöt
Gene Roddenberry’s Andromeda

Gene Roddenberry’s Andromeda (usein pelkästään Andromeda) on kanadalainen scifi-televisiosarja, joka perustuu Gene Roddenberryn 1960–1970-luvuilla kehittämään materiaaliin, jonka Robert Hewitt Wolfe toimitti. Roddenberryn leski Majel Barrett-Roddenberry tuotti sarjan. Sarjaa tehtiin 110 jaksoa vuosina 2000–2005. Pääosassa oli Kevin Sorbo (muun muassa televisiosarja Hercules), joka esitti kaartinkapteeni Dylan Huntia. Sarja kuvattiin Vancouverissa Brittiläisessä Kolumbiassa ja sen tuottivat Tribune Entertainment ja Fireworks Entertainment. ==Juoni== Sarjan alussa kolmea galaksia hallitsee Tarn-Vedralta käsin All Systems Commonwealth. Kuitenkin yksi Commonwealthin jäsenlajeista, geneettisesti parannellut yli-ihmiset nimeltä nietzscheans päättää valloittaa ja tuhota valtakunnan. Commonwealthin lippulaiva Andromeda Ascendantin kapteeni Dylan Hunt jää nietzscheanien alusten ja oman miehistönsä kapinan yllättämäksi. Alus putoaa kohti mustan aukon tapahtumahorisonttia. Yli 300 vuotta myöhemmin normaaliaikaa pelastusalus Eureka Maru nostaa hylyn tapahtumahorisontista, jonka jälkeen kapteeni Dylan Hunt päättää koota uudelleen hajonneen Commonwealthin. ==Päähahmot== * Dylan Hunt (Kevin Sorbo) High Guardin upseeri, Andromeda Ascendantin kapteeni * Rebecca ”Beka” Valentine * Tyr Anasazi * Seamus Zelazny Harper * Rev Bem (Reverend Behemial Far Traveller) * Trance Gemini * Andromeda Ascendant, ”Rommie” (Lexa Doig) Glorious Heritage -luokan raskas risteilijä, ”Shining Path to Truth and Knowledge” -tekoäly, malli GRA 112, sarjanumero XMC-10-182. * Telemachus Rhade * Doyle Luokka:2000-vuosikymmenen scifi-sarjat Luokka:Kanadalaiset scifi-sarjat Luokka:Globalin televisio-ohjelmat Luokka:Syfyn televisio-ohjelmat
Herzlake

Herzlake on kunta Emslandin piirikunnassa, Ala-Saksin osavaltiossa, Saksassa. Asukkaita Herzlakessa oli 31. joulukuuta 2006 4 136 ja väestötiheys on 83 as/km². Kunnan pinta-ala on 49,77 neliökilometriä. Herzlaken pormestari on Heinz Prins. Bundesstraße 213 -tie (E 233) yhdistää kunnan koillisessa Löningeniin ja lounaassa Haselünneen. Vuonna 2006 pidetyissä kunnallisvaaleissa Saksan kristillisdemokraattinen unioni (CDU) sai yhdeksän paikkaa 15:stä Herzlaken kunnanvaltuustossa. Wählergruppe sai viisi paikkaa ja SPD yhden paikan. Seuraavat kunnallisvaalit pidetään vuonna 2011. Kunnassa sijaitsee kaksi peruskoulua, yksi yläkoulu (Haupt- und Realschule) ja yksi päiväkoti. == Kunnan osat == Herzlaken kunta muodostuu seuraavista osista () # Bookhof # Felsen # Herzlake # Neuenlande # Westrum == Lähteet == == Aiheesta muualla == *Viralliset kotisivut Luokka:Ala-Saksin kunnat
Ranskan ympäriajo 1904

Vuoden 1904 Ranskan ympäriajo oli järjestyksessään toinen Ranskan ympäriajo. Kilpailu alkoi 2. heinäkuuta ja päättyi 24. heinäkuuta. Reitti oli sama kuin edellisenäkin vuonna ja Maurice Garin oli nopein ajaja. Kilpailu kuitenkin oli skandaalien sävyttämä ja kilpailusta hylättiin lukuisia ajajia. Kaikki etappivoittajat ja kilpailun neljä ensimmäistä ajajaa hylättiin Ranskan pyöräilyliiton tekemän tutkimuksen perusteella joulukuussa 1904. Syinä hylkäämisiin oli muun muassa autojen ja/tai junien käyttö. Kilpailun viidenneksi sijoittuneesta 20-vuotiaasta Henri Cornet'sta tuli Ranskan ympäriajon nuorin voittaja. Kilpailun järjestäjä Henri Desgrange ilmoitti ettei hän enää ikinä tulisi järjestämään kilpailua, koska se oli joutunut kilpailijoita vastaan hyökänneiden tai heitä avustaneiden henkilöiden "sokeiden tunteiden" uhriksi. Yhdessä vaiheessa joukko katsojia ympäröi ajajat ja pahoinpiteli heitä. ==Tulokset== Etappien tulokset Etappi Päivä Reitti Pituus (km) Voittaja Aika Kilpailun johtaja 1 2. heinäkuuta Montgeron - Lyon 467 Michel Frédérick 17h 45' 00" Michel Frédérick 2 9. heinäkuuta Lyon - Marseille 374 Antoine Fauré 15h 09' 02" Emile Lombard 3 13. heinäkuuta Marseille - Toulouse 424 Henri Cornet 15h 43' 55" Henri Cornet 4 17. heinäkuuta Toulouse - Bordeaux 268 François Beaugendre 8h 40' 06" François Beaugendre 5 20. heinäkuuta Bordeaux - Nantes 425 Jean-Baptiste Dortignacq 16h 49' 54" Henri Cornet 6 23. heinäkuuta Nantes - Paris 471 Jean-Baptiste Dortignacq 19h 28' 10" Henri Cornet Kokonaiskilpailun tulokset 1\. Henri Cornet 96h05'55" 2\. Jean-Baptiste Dortignacq + 2h16'14" 3\. Aloïs Catteau + 9h01'25" 4\. Jean Dargassies + 13h04'30" 5\. Julien Maitron + 19h06'15" 6\. Auguste Daumain + 22h44'36" 7\. Louis Coolset + 23h44'20" 8\. Achille Colas + 25h09'50" 9\. René Saget + 25h55'16" 10\. Gustave Drioul + 30h54'49" 1904 Luokka:Vuoden 1904 urheilu
Robson da Silva

Robson Caetano da Silva (s. 4. syyskuuta 1964 Rio de Janeiro) on aktiiviuransa päättänyt brasilialainen pikajuoksija ja kaksinkertainen olympiamitalisti. Da Silva selviytyi toisiin alkueriin Helsingin 1983 MM-kisojen 100 metrin juoksussa. Hän voitti 200 metrin kilpailun maailmancupissa Canberrassa 1985 IAAF World Cup in athletics gbrathletics.com . Ensimmäisen arvokisamitalinsa da Silva saavutti oltuaan kolmas 200 metrillä sisäratojen MM-kilpailuissa Indianapolissa 1987 ajalla 20,92. Ulkoratojen MM-kisoissa Roomassa samana vuonna hän sijoittui 200 metrillä neljänneksi ajalla 20,22 jääden pronssista neljän sadasosan päähän World Championships 1987 at Roma (ita) Men: 200 m Sports123 . 100 metrillä hän ei selviytynyt loppukilpailuun. Pan-Amerikan kisoissa Indianapolisissa hän sai hopeaa 200 metrillä Pan American Games Men: 200 m Sports123 . Da Silva saavutti Soulin olympialaisissa 1988 pronssia 200 metrillä Joe DeLoachin ja Carl Lewisin jälkeen ajalla 20,04 Olympic Games 1988 at Seoul (sko) Men: 200 m Sports123 . Lisäksi hän sijoittui viidenneksi 100 metrin kilpailussa. Vuonna 1989 da Silva voitti 200 metriä sekä maailmancupissa Barcelonassa että universiadeissa Duisburgissa Universiade Men: 200 m Sports123 ja teki kauden parhaan ajan maailmassa, 19,96 200 metrin maailman kärki 1989 digilander.libero.it . Tokion MM-kilpailuissa 1991 hän sijoittui 200 metrillä neljänneksi samalla ajalla 20,49 pronssimitalisti Atlee Mahornin kanssa World Championships 1991 at Tokyo (jpn) Men: 200 m Sports123 . Puolta lyhyemmällä matkalla hän sijoittui seitsemänneksi. Pan-Amerikan kisoissa Havannassa da Silva voitti kultaa sekä 100 Pan American Games Men: 100 m Sports123 että 200 metrillä. Da Silva sijoittui Barcelonan olympialaisissa 1992 200 metrillä neljänneksi jäätyään mitalista 0,07 sekunnin päähän Olympic Games 1992 at Barcelona (spa) Men: 200 m Sports123 . Myöhemmin samana vuonna Havannassa hän voitti maailmancupissa kolmannen kerran peräkkäin 200 metrin kilpailun. Stuttgartin MM-kilpailuissa 1993 da Silva selviytyi puolen ratakierroksen kilpailussa välieriin. Göteborgin MM-kisoissa 1995 hän sijoittui 200 metrillä jälleen kerran neljänneksi ajalla 20,21 jääden pronssista kolmen sadasosan päähän World Championships 1995 at Göteborg (swe) Men: 200 m Sports123 . Hän selvisi lisäksi 100 metrillä välieriin ja ankkuroi Brasilian pikaviestissä kuudenneksi World Championships 1995 at Göteborg (swe) Men: 4 x 100 m Relay Sports123 . Da Silva juoksi Atlantan olympialaisissa 1996 toisen osuuden Brasilian joukkueessa, joka saavutti pronssia 4 × 100 metrin viestissä ajalla 38,41 Olympic Games 1996 at Atlanta (usa) Men: 4 x 100 m Relay Sports123 . Seuraavana vuonna hän juoksi kolmannen osuuden Brasilian sijoittuessa kuudenneksi Ateenan MM-kisojen pikaviestissä World Championships 1997 at Athînai (gre) Men: 4 x 100 m Relay Sports123 . Da Silva juoksi 100 metrin ennätyksensä 10,00 Méxicossa heinäkuussa 1988 ja 200 metrin ennätyksensä 19,96 Brysselissä elokuussa 1989. == Lähteet == * === Viitteet === Luokka:Brasilialaiset pikajuoksijat Luokka:Brasilialaiset olympiamitalistit Luokka:Vuonna 1964 syntyneet Luokka:Elävät henkilöt
Mosambikin vaakuna

Mosambikin vaakuna on Mosambikin kansallistunnus lipun ja kansallislaulun ohella. Vaakuna on otettu käyttöön vuonna 1990. Sen keskellä on hammaspyörä (symboloi työtä ja teollisuutta), jonka sivuilla on maissintähkä ja sokeriruokoa (symboloivat maataloutta). Keskellä on punainen aurinko (symboloi uuden elämän rakentamista), AK-47 (symboloi puolustusta ja valppautta, toisen tulkinnan mukaan taistelua kolonialismia vastaan), kuokka (symboloi maalaisia ja maataloustuotteita) ja kirja (symboloi koulutusta). Vaakunan alalaidassa lukee portugalin kielellä: República de Moçambique (Mosambikin tasavalta). == Aiemmat versiot == Kuva:Lesser coat of arms of Portuguese East Africa.svg|Portugalin Itä-Afrikan vaakuna 1935–1975 Luokka:Valtioiden vaakunat Vaakuna
Kai Gideon

Kai Gideon Tervonen (taiteilijanimi Kai Gideon, 27. marraskuuta 1959 Helsinki – 16. lokakuuta 2023 Mikkeli)In memoriam: Kai Gideonin muistolle, Länsi- Uusimaa, 2024, No 146, sivu 11, julkaistu 1.6.2024 oli suomalainen iskelmälaulaja. == Elämä ja ura == Kai Gideon vietti lapsuutensa Espoon Westendissä. Hän peri musikaalisuutensa isältään Onni Gideonilta. Kai Gideon joutui esiintymään kotonaan aina, kun perhe sai vieraita ja hän esiintyi myös juhlatilaisuuksissa. Gideonin suurin esikuva oli naapurissa asunut Jukka Kuoppamäki. 17-vuotiaana Kai Gideon lähti Uuden Valamon luostariin, jossa vietti kuusi vuotta toimien oppaana, oppaiden kouluttajana ja monenlaisissa tehtävissä. Lisäksi hän opiskeli Neuvostoliitossa kirkkomusiikkia ja kouluttautui myöhemmin uskonnonopettajaksi. Kai Gideon toimi Lohjalla ortodoksisen seurakunnan kanttorina sekä ortodoksiuskonnon opettajana. Gideonin musiikkiura aukeni Tangomarkkinoiden kautta. Vuonna 1997 Gideon pääsi lukuisten yritysten jälkeen finaaliin, jonka myötä hän teki ensilevytyksensä "Haavetango" Tangomarkkinat 10 -kokoelmalle. Vuonna 2000 Gideon jätti 17 vuotta kestäneen opettajanvirkansa ja siirtyi päätoimiseksi viihdetaiteilijaksi. Gideon pääsi toistamiseen Tangomarkkinoiden finaaliin vuonna 2001 ja voitti Seniorilaulaja SM-kisat vuonna 2009 sekä Loistava laulaja-kisat omassa sarjassaan vuonna 2018. Gideon muistetaan myös Vihreät niityt -musiikkitapahtumaa varten tehdyn samannimisen kappaleen esittäjänä. Kai Gideon muutti puolisoineen vuonna 2021 Etelä-Savoon, Hirvensalmelle. Gideonilla todettiin talvella 2023 aivokasvain ja hän kuoli syksyllä. == Diskografia == === Singlet === * Menee niin eläimellisen lujaa / Utopiaa (1997) === Albumit === * Yksi päivä kerrallaan (2002) * Tie rakkauteen johtaa (2009) == Lähteet == == Aiheesta muualla == *Viihdeohjelmat - Kai Gideon Luokka:Suomalaiset iskelmälaulajat Luokka:Vuonna 1959 syntyneet Luokka:Vuonna 2023 kuolleet
Pavel Pogrebnjak

Pavel Viktorovitš Pogrebnjak (, s. 8. marraskuuta 1983 Moskova, Venäjän SFNT, Neuvostoliitto) on venäläinen jalkapalloilija, pelipaikaltaan hyökkääjä. Hän pelaa Englannin Valioliigan Readingissa ja Venäjän maajoukkueessa. Pogrebnjak on edustanut vuonna 2002 alkaneella ammattilaisurallaan aiemmin Spartak Moskovaa, Baltika Kaliningradia, Himkiä, Šinnik Jaroslavlia, Tom Tomskia, Zenit Pietaria, VfB Stuttgartia ja Fulhamia. Zenit Pietariin hän siirtyi vuonna 2007. Pogrebnjak saavutti Zenit Pietarin riveissä Venäjän-mestaruuden vuonna 2007 ja UEFA Cupin voiton vuonna 2008. Hän voitti vuonna 2008 UEFA Cupin maalikuninkuuden 10 maalillaan yhdessä Bayern Münchenin Luca Tonin kanssa. Venäjän maajoukkueessa Pogrebnjak debytoi vuonna 2006. Hän joutui jättämään 2008 EM-kilpailut väliin loukkaantumisen vuoksi. ==Lähteet== * * Luokka:Venäläiset jalkapalloilijat Luokka:Vuonna 1983 syntyneet Luokka:Elävät henkilöt
Lens

thumb|Artois’n yliopisto Lensissa Lens [] on 35 583 asukkaan (2006) kaupunkimainen kunta Pohjois-Ranskassa Pas-de-Calais’n departementissa. Se luetaan pikardinkielisiin paikkakuntiin. Se kuuluu 26 kunnan muodostamaan Lens-Lièvinin kaupunkikonglomeraattiin, jonka kokonaisasukasluku on noin 250 000\. Lens on kehittynyt hiilikaivoskeskuksena, ja alueella voi nähdä toiminnan tuloksena kaivannaisteollisuuden jätevuoria. Lensissa sijaitsee Artois’n yliopisto. Lensissa pelaa kotiottelunsa muun muassa menestynyt jalkapallojoukkue RC Lens. == Lähteet == == Aiheesta muualla == *
Kostamuksen luonnonpuisto

Kostamuksen luonnonpuisto () on Venäjän liittovaltiotason luonnonsuojelualue Karjalan tasavallassa. Se on osa suomalais-venäläistä Ystävyyden puistoa. Kostamuksen luonnonpuisto on perustettiin 14. joulukuuta 1983 noin 480 neliökilometrin laajuisena. Se sijaitsee Kostamuksen lounaispuolella, Suomen vastaisella rajalla Kalevalan ja Mujejärven piirien alueilla. Keskeisen osan puistosta kattaa 95 neliökilometrin kokoinen Kivijärvi eli Kiitehenjärvi tai Kiitesjärvi. Kostamuksen luontokeskus sijaitsee Kostamuksen kaupungissa lähellä Kontokkijärven rantaa, ja se antaa kaupunkilaisille, erityisesti lapsille mahdollisuuden tutustua paikalliseen luontoon erikoisuuksineen sisätiloissa. Siellä on myös esitelty Kostamuksen luonnonpuistoa ja Ystävyyden puistoa. Luontokeskus on avoinna sopimuksen mukaan. == Lähteet == * * * Puiston sivusto. === Viitteet === == Aiheesta muualla == Luokka:Karjalan tasavallan luonnonsuojelualueet Luokka:Kalevalan kansallinen piiri Luokka:Mujejärven piiri
Toyota TF105

Toyota TF105 ja sen kehitysversio Toyota TF105B olivat brittiläisen Mike Gascoynen suunnittelemia Formula 1 -autoja, joilla Toyota talli kilpaili kaudella 2005. Autoa ajoivat saksalainen Ralf Schumacher ja italialainen Jarno Trulli. Autoissa oli Toyotan V10 -moottori, Michelinin renkaat ja ne käyttivät Esson poltto- ja voiteluöljyjä. Autoilla osallistuttiin yhteensä 18 kilpailuun ja niillä saavutettiin kaksi paalupaikkaa, viisi palkintosijaa, yksi kilpailun nopein kierros, muttei yhtään voittoa. Talli sijoittui 88. pisteellä valmistajien MM-sarjassa neljänneksi. == Formula 1 -tulokset == Kausi Talli Moottori Renkaat Nro Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus Toyota Toyota V10 AUS MAL BHR SMR ESP MON EUR CAN USA FRA GBR GER HUN TUR ITA BEL BRA JPN CHN 88 4. 16 Jarno Trulli 9 2 2 5 3 10 8 Kesk. DNS 5 9 14 4 6 5 Kesk. 13† Kesk. 15 17 Ralf Schumacher 12 5 4 9 4 6 Kesk. 6 PO 7 8 6 3 12 6 7 8 8 3 Ricardo Zonta TD TD TD TD TD TD TD TD DNS TD TD TD TD TD TD TD TD TD 38 Olivier Panis TD Luokka:Formula 1 -kausi 2005 Luokka:Toyotan Formula 1 -autot
Aunuksen rauhoitusalue

Aunuksen rauhoitusalue (Aunuksen luonnonsuojelualue) () on Venäjän federaation liittovaltiotason luonnonsuojelualue Karjalan tasavallan Aunuksen piirissä. Aunuksen suojelualue perustettiin 20. helmikuuta 1986. Se on merkittävä muuttavien vesilintujen levähdysalue. Alue on 270 neliökilometrin laajuinen ja se sijaitsee Laatokan itärannalla, Karjalan tasavallan ja Leningradin alueen rajalla. Leningradin alueen puolella siihen liittyy välittömästi Ala- Syvärin luonnonpuisto. Yhdessä suojelualueet muodostavat 605 neliökilometriä kattavan Syvärinlahden kosteikkoalueen, joka kuuluu Ramsar-alueisiin. ==Lähteet== Luokka:Karjalan tasavallan luonnonsuojelualueet Luokka:Venäjän Ramsar-alueet Luokka:Aunuksen kansallinen piiri
Masarykin rata

Masarykin rata (), nykyisin Brnon rata, on tšekkiläinen moottorirata Brnon kaupungin lähistöllä. Radalla on ajettu Tšekkoslovakian TT-ajot sekä Grand Prix -autoilua vuosina 1930–1935, 1937 ja 1949. 1950-luvulta lähtien alkoi moottoripyöräkilpailujen perinteinen järjestäminen radalla. Nykyään radalla ajetaan muun muassa MotoGP -sarjaa. Rata uudistettiin vuonna 1987, jolloin siitä tuli lyhempi ja on siitä lähtien järjestänyt katuautoilun mestaruuskisoja lukuun ottamatta vuotta 1992, jolloin järjestäjät eivät hyväksyneet markkinointi- ja mainostussääntöjä. Rata on nimetty Tšekkoslovakian ensimmäisen presidentin Tomáš Masarykin mukaan. ==Lähteet== Luokka:Tšekin moottoriradat Luokka:Brnon urheilu
Easy Aces

Easy Aces oli yhdysvaltalainen perhekomediasarja, jota esitettiin radiossa vuodesta 1929 vuoteen 1945.*otrsite.com: Easy Aces "Radio's Original Comedy Couple" Walter J. Beaupre Aluksi sitä lähetti Kansas Cityssä sijaitseva KMBC -radioasema, jolta se siirtyi valtakunnalliseen CBS -verkkoon vuonna 1931.http://www.radiohof.org/comedy/goodjane.html Ohjelman päätähtinä olivat Goodman ja Jane Ace, jotka olivat aviopari myös todellisessa elämässä. Vuosina 1949-1950 sarjasta tehtiin televisioversiota, jota esitettiin DuMont -verkon kautta.http://www.tv.com/easy-aces/show/7120/summary.html http://www.tvguide.com/tvshows/easy-aces/201088 Easy Aces pääsi Radio Hall of Fameen vuonna 1990. ==Lähteet== ==Aiheesta muualla== *archive.org: Easy Aces -sarjan jaksoja MP3 -muodossa Luokka:Yhdysvaltalaiset radiokuunnelmat Luokka:Radio Hall of Fame
Mšinskin suo

Mšinskin suo () on Venäjän federaation liittovaltiotason luonnonsuojelualue (zakaznik, rauhoitusalue) Leningradin alueen Hatsinan ja Lugan piirien alueella. Se sijaitsee Ortesjoen ja Jaštšerajoen haarassa. Rauhoitusalueen pinta-ala on noin 604 neliökilometriä. Luonnonsuojelualue perustettiin vuonna 1982 Venäjän SFNT:n metsästyspäähallinnon, glavohotan, päätöksellä, jonka 2003 asetuksellaan vahvisti Venäjän federaation maatalousministeriö. Alue oli sisällytetty 1972 kansainvälisen Telma-hankkeen luetteloon ja vuonna 1994 se sisällytettiin Ramsarin sopimuksen suojeltavien kosteikkojen luetteloon erityisen arvokkaaksi luonnonympäristöksi. Alue on kohosuota ja käsittää myös järviä ja ympäröivää metsämaata. Se on tärkeä hanhien, sorsien ja joutsenten levähdyspaikka muuttoaikoina. Erityisesti suojeltavia pesimälintuja ovat maakotka, musta-, katto- ja kaulushaikara, kuikka, laulujoutsen ja huuhkaja, arvokkaita kasveja muun muassa lehtotikankontti ja kiiltovalkku. ==Lähteet== *Мшинское болото Заказник -rauhoitusalue. oopt.info *Мшинская болотная система - kosteikkoalue . oopt.info Luokka:Venäjän Ramsar-alueet Luokka:Hatsinan piiri Luokka:Leningradin alueen luonnonsuojelualueet
Lisandro López

Lisandro López (s. 2. maaliskuuta 1983 Buenos Aires, Argentiina) on argentiinalainen jalkapalloilija, pelipaikaltaan hyökkääjä. Hänen seuransa on qatarilainen Al-Gharafa SC. == Ura == Lisandro López aloitti uransa Racing Clubissa, joka pelasi Argentiinan pääsarjassa. Hän voitti vuoden 2004 Apertura-turnauksen maalipörssin. Tämä herätti kiinnostusta Euroopassa ja Porton lisäksi muun muassa englantilainen Charlton oli kiinnostunut hänestä. López siirtyi Portoon 2,5 miljoonan euron siirtosummalla vuonna 2005. Ensimmäisenä kautenaan hän teki 26 ottelussa 7 maalia, ja hänestä tuli yksi Porton avainpelaajista. Hän onnistui myös maalinteossa Euroopan kentillä, ensimmäinen maali syntyi Mestarien liigan ottelussa Rangersiä vastaan. Toiset kaksi maalia syntyivät Hamburgia vastaan, niin ikään kauden 2006–2007 Mestarien liigassa. Kaudella 2007–2008, kun Porto voitti liigamestaruuden, López voitti Portugalin liigan maalikuninkuuden 24 osumallaan 27 ottelussa. Kaudella 2008–2009 hän teki kuusi osumaa Mestarien liigassa, ollen neljäs maalintekijätilastossa Lionel Messin, Steven Gerrardin ja Miroslav Klosen jälkeen. 7\. heinäkuuta 2009 López siirtyi Lyoniin 24 miljoonan euron siirtosummalla. Siirtosumma saattaa lopulta kohota 28 miljoonaan, mikäli sopimukseen asetetut menestysehdot täyttyvät.Acordo com o Lyon para a transferência de Lisandro FC Porto. Viitattu 7.7.2009. López edusti Lyonia kaikkiaan neljän kauden ajan. Debyyttikaudellaan hänet valittiin liigan parhaaksi pelaajaksi. Keväällä 2012 häm iski ratkaisevan maalin, kun Lyon voitti Ranskan cupin mestaruuden. Coupe de France April 28, 2012 Kauden 2012/13 jälkeen López jätti Lyonin ja siirtyi Qatariin Al-Gharafan joukkueeseen. Lyon's Lisandro Lopez set for Al-Gharafa switch == Saavutukset == *Portugalin liiga: 2006, 2007, 2008, 2009 *Portugalin cup: 2006, 2009 *Portugalin supercup: 2006 *Ranskan cup: 2012 == Lähteet == == Aiheesta muualla == * Esittely Portugoal -sivustolla Luokka:Argentiinalaiset jalkapalloilijat Luokka:Vuonna 1983 syntyneet Luokka:Elävät henkilöt